Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: II. Tekintettel arra, hogy a Polgári Törvénykönyvről szóló 1959. évi IV. törvény értelmében a mindennapi életben
Paragraph Index: 1118

II. Tekintettel arra, hogy a Polgári Törvénykönyvről szóló 1959. évi IV. törvény értelmében a mindennapi életben tömegesen előforduló, különösebb megfontolást nem igénylő szerződéseket még a cselekvőképtelen személyek is jóváhagyás nélkül köthetik meg, az érintett gondozottak tulajdonhoz való alkotmányos jogával összefüggésben visszásságnak ítélte a vizsgálat, hogy az otthonok — a Nyíregyháza MJ Város Szivárvány Idősek Otthonának nyíregyházi telephelyének kivételével — a gondozott erre vonatkozó meghatalmazása nélkül kezelik az ellátottak költőpénzét. III. A Pest Megyei Önkormányzat Tápiószentmártoni Idősek és Mozgáskorlátozottak Otthonában a vizsgálat megállapításai szerint a zuhanyzók állapota nem volt megfelelő, jelentős részük kerekes székkel és a nehezebben mozgó gondozottak számára — a peremek magassága miatt — nem vagy csak nehezen közelíthető meg. A zuhanytálcák állapota a régi kocsiszínből átalakított épületben volt a legrosszabb, néhánynak a belső részéről hiányozott a takarólap egy része. A padlólapok nagymértékben sérültek, a tálcák előtti széttöredezett és el nem távolított darabok komoly balesetveszélyt jelentenek. A Nyíregyháza MJ Város Szivárvány Idősek Otthonának nyíregyházi telephelyének néhány szobájában a parketta volt nagymértékben sérült. Az eltávolított parkettát nem pótolták, a feltöltetlen terület komoly balesetveszélyt jelent. A vizsgálat megállapítása szerint a Pest Megyei Önkormányzat Tápiószentmártoni Idősek és Mozgáskorlátozottak Otthona zuhanyzóinak kialakítása és a 2. számú részlegében észlelt állapota az otthon gondozottainak a legmagasabb szintű testi és lelki egészséghez való alkotmányos jogaival összefüggő visszásságot okozott. A Nyíregyháza MJ Város Szivárvány Idősek Otthonának nyíregyházi telephelye egyes lakószobáinak állapota szintén e joggal összefüggésben okozott visszásságot. A Komárom-Esztergom Megyei Önkormányzat Esthajnal Időskorúak Otthonában a vizsgálat megállapítása szerint az otthon elkerítésének hiányosságai, valamint a portaszolgálat vagy más ellenőrző rendszer kialakításának elmulasztása veszélyezteti az otthon lakóinak életét és testi épségét, és alkotmányos joggal összefüggő visszásságot okoz a gondozottak legmagasabb szintű testi és lelki egészséghez fűződő alkotmányos jogával összefüggésben. Az otthont el kellett marasztalni azért is, mert az intézet széntüzelésű kazánjai nem tudják folyamatosan biztosítani a folyamatos fűtés- és melegvíz-szolgáltatást; mert a főépület hátsó lépcsője mellé olyan rámpát építettek, amely lejtős, kanyarodik, de csak az egyik oldalán van korlát, ezért segítség igénybevétele nélkül nem lehet rajta kerekes székkel közlekedni; mert az emeleti női mosdóból nyíló szennyesledobó ajtaja a vizsgálat idején nyitva volt. A vizsgálat megállapítása szerint a rámpa jelenlegi kialakítása, a nyitva tartott szennyesledobó balesetet okozhat, veszélyezteti az 2000/88/II. szám otthon lakóinak életét és testi épségét, ezért visszásságot okoz a gondozottak legmagasabb szintű testi és lelki egészséghez fűződő alkotmányos jogával összefüggésben. A vizsgálat alá vont 6 intézmény közül 5-ben (kivéve a Sóstói Szivárvány Idősek Otthona nyíregyházi telephelyét) nem gondoskodtak a jogszabályban előírt elkülönítő betegszoba, 3-ban (Tápiószentmártoni Idősek és Mozgáskorlátozottak Otthona, Sóstói Szivárvány Idősek Otthona nyíregyházi telephelye, valamint a Komárom-Esztergom Megyei Önkormányzat Esthajnal Időskorúak Otthona) az előírt orvosi szoba kialakításáról. Ez a mulasztás szintén az otthonokban élő gondozottak legmagasabb szintű testi és lelki egészséghez fűződő alkotmányos jogaival összefüggésben okoz visszásságot. Két otthonban (a Komárom-Esztergom Megyei Önkormányzat Esthajnal Időskorúak Otthona, és a Kornisné Liptay Elza Szociális és Rehabilitációs Kht.-ban) tapasztalta a vizsgálat, hogy az intézményben felmerülő egészségügyi feladatok ellátásához az otthonban lakók számához viszonyított minimálisan szükséges orvosi jelenlétet nem biztosították, ami ugyancsak a gondozottak legmagasabb szintű testi és lelki egészségéhez, valamint szociális biztonságához való alkotmányos jogával összefüggésben okoz visszásságot. A Komárom-Esztergom Megyei Önkormányzat Esthajnal Időskorúak Otthonának vezetője a gondozottak tisztálkodószerekkel történő ellátásával kapcsolatban arról adott tájékoztatást, hogy nem akadályozzák meg, ha valaki azokat megveszi magának. A lakónak havonta csak egy tekercs WC-papírt és egy szappant adnak. A sampont a nővérek kapják, mert ők mossák a gondozottak haját. Ha egy fennjáró idős egyedül akar hajat mosni, akkor is a nővértől kell sampont kérnie. Fogkrémet a gondozottak egyáltalán nem kapnak. A jogszabályban előírt, tisztálkodáshoz szükséges anyagokkal való ellátásban tapasztalt hiányosság a legmagasabb szintű testi és lelki egészséghez fűződő jog sérelmén túl, a szociális biztonsághoz való alkotmányos joggal összefüggésben is visszásságot okoz. IV. A Komárom-Esztergom Megyei Önkormányzat Esthajnal Időskorúak Otthonában az otthon felső távolsági épülete szemrevételezésének időpontjában a gondozottak éppen ebédeltek. A tálalás során szalvétát nem kaptak, az ételt a tányérba kitéve hozták be az ebédlőbe. A vizsgálatot szerint a kulturált étkezés olyan elengedhetetlen kellékének, mint a szalvétának a hiánya, visszásságot okoz az otthon lakóinak emberi méltósághoz fűződő alkotmányos jogával összefüggésben. Az intézményben a legtöbb vizesblokk állapota leromlott. A fürdőhelyiségek egy részét férfiak és nők vegyesen használják. Többségük szűk, kerekes székkel való közlekedésre nem alkalmas. Az akadálymentes közlekedést gátolja az, hogy nem minden vizesblokkban szereltek fel kapaszkodókat és sok helyen a küszöböt is meghagyták. Több fürdőszobában és mellékhelyiségben a WC-fülkéknek nincs ajtaja, a zuhanyzótálcák, kádak, WC-k egymástól még függönnyel sincsenek elválasztva. A Nyíregyháza MJ Város Szivárvány Idősek Otthonának nyíregyházi telephelyén, annak ellenére, hogy az épület földszintes és azt emeletes lakóházak veszik körül, a nyolc WC-helyiség egyetlen ablakát sem takarta függöny. A vizsgálat megállapítása szerint a WC-ajtók és az elválasztó függönyök, illetve a WC-ablakok függönyeinek hiányából fakadóan az intimitás elemi feltételei hiányoznak. Ez az állapot az otthon lakóinak emberi méltósághoz fűződő alkotmányos jogával összefüggő visszásságot okoz. V. A Pest Megyei Önkormányzat Tápiószentmártoni Idősek és Mozgáskorlátozottak Otthonában a lakók szerint — és ezt az intézményvezető is megerősítette — a legnagyobb problémát az alkoholista gondozottak jelentik. Az idősek között kevésbé, a fiatalabb mozgáskorlátozottak körében azonban erőteljesen jelentkezik italozásból eredő magatartási probléma. A házirend tiltja nagyobb mennyiségű alkohol behozatalát az otthonba, ennek ellenére azt nem tudják megakadályozni. A helyzetet hátrányosan befolyásolja, hogy az utcában több „bögrecsárda” is működik. Az alkoholos állapot miatt előforduló súlyosabb rendbontásokat azzal büntetik, hogy az italozó lakót egy hétig nem engedik kimenni

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes